Број:01-161-09/21

Датум, 06.09.2021.г.

**Предмет: Позив за учешће на курсу е-учења на тему Повјереника за мањине који почиње 10. септембра 2021**

Поштовани,

Савез општина и градова Републике Српске објављује позив за учешће на курсу е -учења на тему *Повјереника за мањине* за административне службенике који обављају административне послове у области социјалне заштите у локалним самоуправама, као и за изабране званичнике - градоначелника и чланове скупштине општине.

**Информације о курсу е-учења**

Курс е-учења „Повјереник за мањине“ има за циљ јачање капацитета општина и општинске управе у области социјалне заштите примјеном познатог успјешног приступа у пружању социјалних услуга који ће допринјети промоцији социјалне укључености на локалном нивоу и побољшати животне услове рањивих група међу грађанима.

С тим у вези, курс е-учења покриће приступ у пружању социјалних услуга у оквиру модела Повереника за мањине. Овај успјешни модел развијен је и имплементиран у савезној држави Schleswig Holstein, Њемачка, од 1988. године, а успјешно је пренесен у Бијељину и Живинице у Босни и Херцеговини 2017. Прилагођени модел доприноси укључивању угрожених група и мањина, посебно Рома, у социјалну кохезију, помирење и миран суживот стварањем одговарајућих услова за гарантовање једнаких економских, социјалних и културних људских права у складу са свеобухватним принципом „ Не остављај никога иза себе“.

Курс е-учења је саставни дио НАЛАС платформе за е-учење и трајаће четири недеље на енглеском језику.

Учесници ће имати прилику да унаприједе своје знање о примјени приступа пружања социјалних услуга Повјереника за мањине путем савремених, интерактивних, мрежних алата за учење.

Током читавог процеса учења, учесници ће добијати подршку од стручних фацилитатора и имаће прилику да размјене искуства и знања са својим колегама из региона Западног Балкана. По успешном завршетку курса, полазници ће добити сертификат који издаје НАЛАС - Мрежа удружења локалних власти југоисточне Европе.

Курс е-учења „Повјереник за мањине“ ће се одржавати од 10. септембра до 8. октобра 2021. године.

**Курс је намјењен:**

-Административним службеницима који обављају административне послове у области социјалне заштите, запосленима у локалној самоуправи;

-Професионалцима који су мотивисани да примјене стечено знање и допринесу побољшању општинских политика у области социјалне заштите;

- Изабраним званичницима органа локалне самоуправе (градоначелник, чланови скупштине општине)

Курс е-учења „Повјереник за мањине“ је развијен и биће спроведен у оквиру пројекта „Промоција и повећање модела за укључивање мањина и других рањивих група на Западном Балкану“ који спроводи НАЛАС у сарадњи са ГИЗ-ом, у име немачког Савезног министарства за економску сарадњу и развој (БМЗ) и савезну државу Schleswig-Holstein.

**Предности за општине које ће учествовати у курсу е-учења (могућности за подршку у имплементацији приступа пружању социјалних услуга)**

Општине чији ће представници успјешно завршити одговарајући курс имаће прилику да се у оквиру пројекта пријаве за стручну и финансијску подршку неопходну за успостављање приступа пружању социјалних услуга.

Пројекат ће такође омогућити општинама и њиховим представницима да узму активно учешће у Кластеру учења „Повјереник за мањине“ чији је домаћин Удружење јединица локалне самоуправе Републике Северне Македоније-ЗЕЛС, као механизам за практичну размјену искустава међу практичарима у региону, као и учествовати у виртуелном студијском путовању организованом са релевантним институцијама из Schleswig-Holstein.

**Поступак регистрације и одабира учесника**

Сваки заинтересовани представник општинске управе дужан је попунити и доставити образац за пријаву и мотивационо писмо.

Број полазника курса е-учења је ограничен.

Попуњени образац за пријаву треба послати електронским путем на следеће адресе:info@alvrs.com најкасније до среде, 8. септембра 2021. ЦОБ.

С поштовањем,

Ацо Пантић

генерални секретар

Прилози:

1. Пријавни образац за похађање е-курса

2. Брошура е-курса о Повјеренику за мањине